***UNIVERZITET U SARAJEVU – PRAVNI FAKULTET***

***DOKTORSKI STUDIJ***

***Sarajevo, 06.11.2019. godine***

***O B A V I J E S T***

***o prijavi doktorskih seminarskih radova***

Tokom II semestra doktorskog studija studenti su obavezni izraditi i prezentirati dva seminarska rada u okviru obaveznog i/ili izbornog predmeta smjera, odnosno obaveznog predmeta iz prvog semestra. Seminarski rad je bitan dio samostalnog istraživačkog rada studenta i obuhvata segmente istraživanja koje je student koncipirao i proveo samostalno, a povezan je s nastavnom temom pojedinog predmeta u okviru studija smjera/ili temom budućeg doktorskog rada. Doktorski seminari predstavljaju uvodni dio istraživanja, odnosno okvir za odabir teme istraživanja prema naučnim interesima pojedinog studenta. Istovremeno, doktorski seminari omogućuju akademskom osoblju da uvedu studente u naučno istraživanje i omoguće im odabir istraživanja kojim će se baviti tijekom naučno-istraživačkog rada u okviru doktorskog studija.

 Studenti II semestra I godine doktorskog studija u skladu sa studijskim planom Doktorskog univerzitetskog studija prava – III ciklus studija obavezni su izraditi i prezentirati dva seminarska rada.

Na osnovu zaključka Vijeća doktorskog studija Pravnog fakulteta Univerziteta u Sarajevu sa sjednice održane 06.11.2019. godine rok za prijavu predmeta iz kojih će se raditi seminarski rad je ***do 06.12.2019. godine.***

Prijava se vrši u službi II i III ciklusa studija, odnosno radnim danom od 10:00 do 12:00 sati ili e-mailom na postdiplomski@pfsa.unsa.ba.

Student bira koji će seminarski rad raditi u uvećanom fondu.

***SLUŽBA II I III CIKLUSA STUDIJA***